ΓΡΑΠΤΗ ΕΡΩΤΗΣΗ P-2438/99

υποβολή: W.G. van Velzen (PPE-DE) προς την Επιτροπή

(13 Δεκεμβρίου 1999)

Θέμα: Συνέπειες της απόρριψης του γαλλικού νομοσχεδίου περί ηλεκτρικού ρεύματος για την εσωτερική αγορά

Ενώ η Γαλλική Εθνοσυνέλευση ενέκρινε σε πρώτη ανάγνωση το νομοσχέδιο περί ηλεκτρικού ρεύματος στις 2 Μαρτίου ε.ε, η γαλλική Γερουσία απέρριψε το εν λόγω νομοσχέδιο στις 18 Νοεμβρίου ε.ε. Επισήμως, η ευρωπαϊκή οδηγία περί ηλεκτρισμού έπρεπε να μεταφερθεί στην εθνική νομοθεσία το αργότερο στις 18 Φεβρουαρίου.

1. Υπενθυμίζοντας την απάντηση της Επιτροπής σε παλαιότερες ερωτήσεις τουπογράφοντος γεννάται το ερώτημα ποιές συνέπειες έχει, κατά τη γνώμη της Επιτροπής, η απόρριψη του γαλλικού νομοσχεδίου περί ηλεκτρισμού για την ελευθέρωση της ευρωπαϊκής αντίστοιχης αγοράς.

2. Η απόρριψη του εν λόγω νομοσχεδίου στη Γαλλία θα προκαλέσει διατάραξη της εσωτερικής αγοράς ηλεκτρικού ρεύματος στην Ευρωπαϊκή Ένωση. χοντας αφενόςπόψη το γεγονός ότι η ευρωπαϊκή οδηγία έπρεπε να είχε μεταφερθεί στην εθνική νομοθεσία το αργότερο στις 18 Φεβρουαρίου και ότι, αφετέρου, η Γαλλία είναι το μοναδικό κράτος μέλος της ΕΕ που δεν έχει ακόμα εκπληρώσει τη δέσμευση αυτή, φαίνεται πρόσφορο να κινηθεί η ΕΕ δικαστικώς κατά της Γαλλίας. Ωστόσο, βραχυπροθέσμως, μία τέτοια κίνηση, που είναι και χρονοβόρα, δεν προσφέρει ανακούφιση. Ποιές δράσεις είναι διατεθειμένη να αναλάβει η Ευρωπαϊκή Επιτροπή, βραχυπροθέσμως, για να προλάβει τη στρέβλωση της εσωτερικής αγοράς ηλεκτρικού ρεύματος;

3. Έχει ενημερωθεί η Επιτροπή από τη γαλλική κυβέρνηση σχετικά με το θέμα και σχετικά με τον τρόπο που η γαλλική κυβέρνηση σχεδιάζει να αποτρέψει, το συντομότερο δυνατό, ένα φραγμό της εσωτερικής αγοράς, καθώς και ποιά συγκεκριμένα μέτρα επιθυμεί να λάβει, κατόπιν διαβουλεύσεων με την Επιτροπή, για να περιορίσει στο ελάχιστο δυνατό τη στρέβλωση της εσωτερικής αγοράς;

4. Ποιές αντίθετες ενέργειες εκ μέρους των κρατών μελών της ΕΕ θα επιτρέψει η Επιτροπή, στο πλαίσιο του άρθρου περί αμοιβαιότητας;

Απάντηση της κας de Palacio εξ ονόματος της Ευρωπαϊκής Επιτροπής

(13 Ιανουαρίου 2000)

1. Η Ευρωπαϊκή Επιτροπή εκφράζει τη λύπη της για την αναβολή της έγκρισης του νομοσχεδίου περί εκσυγχρονισμού και ανάπτυξης του δημόσιου τομέα ηλεκτρικής ενέργειας που αποσκοπούσε στην μεταφορά στη γαλλική νομοθεσία της οδηγίας 92/96/ΕΚ του Κοινοβουλίου και του Συμβουλίου της 19ης Δεκεμβρίου 1996(1),σχετικά με τους κοινούς κανόνες για την εσωτερική αγορά ηλεκτρικής ενέργειας, και στην εξασφάλιση του δικαιώματος των ενδεχομένως επιλέξιμων παραγωγών ηλεκτρικής ενέργειας των άλλων κρατών μελών να προμηθεύουν τους γάλλους καταναλωτές καθώς και το δικαίωμα των γάλλων καταναλωτών να επιλέγουν ελεύθερα τον προμηθευτή τους.

2. Ύστερα από την αποτυχία της μικτής ισομερούς επιτροπής της γαλλικής Γερουσίας και της γαλλικής Εθνοσυνέλευσης στις 18 Νοεμβρίου 1999, lη Ευρωπαϊκή Επιτροπή απηύθυνε στη Γαλλία προειδοποίηση στις 24 Νοεμβρίου 1999 ζητώντας της ναποβάλει τις παρατηρήσεις της εντός δεκαπέντε ημερών και στις 23 Δεκεμβρίου 1999 της απηύθυνε αιτιολογημένη γνώμη σύμφωνα με το άρθρο 226 (πρώην άρθρο 169) της συνθήκης ΕΚ.

Στις 2 Δεκεμβρίου 1999 ο Υφυπουργός Ενέργειας της Γαλλίας γνωστοποίησε στο Συμβούλιο των Υπουργών Ενέργειας ότι η γαλλική κυβέρνηση έλαβε μέτρα ώστε ο εν λόγω νόμος να εγκριθεί το Φεβρουάριο 2000.

3. Κατόπιν πρωτοβουλίας της Electricit de France και σε συμφωνία με τη γαλλική κυβέρνηση οι βιομηχανίες που καταναλώνουν περισσότερες από 100 γιγαβατώρες (GWh) (δηλ. το 22 % της αγοράς) επωφελούνται από την πρόσβαση στο βασικό δίκτυο δημόσιων τιμολογίων όσον αφορά τη μεταφορά ηλεκτρικής ενέργειας την οποία ενδεχομένως αγοράζουν από προμηθευτές άλλων κρατών μελών.

4. Η απόφαση για την εφαρμογή της ρήτρας εξισορρόπησης που προβλέπεται στο άρθρο 19 § 5 της οδηγίας 96/92/ΕΚ εναπόκειται στα κράτη μέλη. Η Ευρωπαϊκή Επιτροπή θα μεριμνήσει για τη σωστή εφαρμογή της και ιδιαίτερα ώστε τα ενδιαφερόμενα κράτη μέλη να παραμείνουν ανοιχτά σε όλους τους ενδεχόμενους προμηθευτές όσον αφορά τους επιλέξιμους καταναλωτές ηλεκτρικής ενέργειας πουπερβαίνει τις 100 GWh.

(1) ΕΕ L 27 της 30.1.1997.